הרב שמואל דוב ווייס

**ברכת התורה** (#2)[[1]](#footnote-1)

סוג של ברכה

**גמ'** לה. ["אלא סברא הוא..."] - לה: [עד "... כאן לאחר ברכה"], **רש"י** שם

**גמ'** ר"ה כח. ["אמר רב יהודה בשופר של עולה... אבל לא בימות החמה"], **רש"י** שם

**רבי אברהם מן ההר** נדרים מח.[[2]](#footnote-2)

**שו"ע** יו"ד (רכ"א:י"א,י"ג), **ט"ז** שם (ס"ק מ"ג)

**אגלי טל** הקדמה (ד"ה ומדי דברי)[[3]](#footnote-3)

**ר"ן** נדרים לה: (ד"ה ומלמדו מדרש)

**ב"ח** או"ח (מ"ז:ד) [עד "... וקרבנו לפני הר סיני"]

איסור ללמוד קודם ברכת התורה

**גמ'** יא: ["א"ר יהודה אמר שמואל השכים... באהבה רבה"]

**גמ'** יב. ["פשיטא היכא... בתר חתימה אזלינן"], **רש"י** שם

**תוס'** שם (ד"ה לא לאתויי) [עד "... פעם אחרת"], **גליון הש"ס** שם (ד"ה תוס' ד"ה לא)

**רמב"ם** הל' ברכות (א:ב-ג)

**רמב"ם** הל' תפילה ונשיאת כפים (ז:י'-י"א)

**רשב"א** יא: (ד"ה השכים לשנות) ["ובשם רש"י ז"ל... קורא על פה"]

**שו"ת מנחת שלמה** (חלק א' סימן י"ח אות ח')[[4]](#footnote-4)

רבי אברהם מן ההר (מהד' בלוי) מסכת נדרים דף מח עמוד א

ואיכא מאן דמקשה והיאך נאסרים לקרות בספרים, והלא מצוה היא ומצוות לאו ליהנות ניתנו. ולאו קושיא היא, דלא שייך טעמא דמצוות לאו ליהנות אלא במצוה שהיא תלויה במעשה, שכשאדם עושה אותה אינו מתכוין לדבר הנאה, שאינו עושה אותה להנאת גופו אלא לעשות מה שנצטוה מאת השם, כמו שפירשנו באלו מותרין. אבל מצות לימוד, שהוא ענין ציור הלב וידיעת האמת, עיקר הציווי הוא כדי לצייר האמת ולהתענג וליהנות במדע לשמח לבבו ושכלו, כדכתיב פקודי י"י ישרים משמחי לב. ומשום הכי אבל אסור לקרות בתורה ובנביאים ובכתובים, מפני שהם משמחים לבו על כרחו. הילכך לא שייך למימר במצות תלמוד דלא ניתן ליהנות, שעיקר מצותו היא ההנאה והתענוג במה שמשיג ומבין בלימודו. הילכך כשהדירו זה את זה או הדיר זה את זה אסור לקרות בספר האוסר, שהרי על כרחו מגעת לו הנאה מממונו:

שו"ת מנחת שלמה חלק א סימן יח

והנלענ"ד בזה דהנה ידוע ומפורסם דעת המהרש"א בפסחים ק"ב ע"א ד"ה להודיעך דלא אמרינן ספק ברכות לקולא אלא בברכת המצוות דהברכות אין מעכבות, משא"כ בברכת הנהנין דאסור לאכול בלא ברכה שפיר צריך לחזור ולברך, משום דאל"כ יהי' אסור לו ליהנות מספק בלא ברכה, וכ"כ גם האבן העוזר בסי' רי"ד ועיין גה"ש ברכות י"ב ע"א, וחזינן מהכא דס"ל שעיקר חיוב הברכה הוא משום דסברא הוא שאסור ליהנות מן העוה"ז בלא ברכה וכמאמרם דחשיב כאילו גזל או מעל ונמצא דלדידהו עיקר חובת הברכה הוא כדי להתיר את ההנאה, אולם להלכה לא קיי"ל הכי וכמבואר בשו"ע או"ח סי' קס"ז סעיף ט' "אם הוא מסופק אם בירך המוציא אם לאו אינו חוזר ומברך" וכן הוא גם בסי' ר"ט סעיף ג' עיין שם שלא נזכר כלל דאסור לאכול מספק, ונלענ"ד ליתן טעם נכון ולהוכיח שכן הוא דהרי תנן בברכות כ' ע"ב בעל קרי מברך על המזון לאחריו ואינו מברך לפניו, והיינו משום דכיון דברכה שלפניו לאו דאורייתא היא לכן לא אצרכוהו רבנן, ופשוט הוא דבכה"ג מותר לו לאכול ולשתות כמה שירצה ולא אמרינן דעבר על איסור גזל של נהנה מן העוה"ז בלא ברכה ויאסר באכילה ושתיה עד שיטבול, ומצינן נמי גבי אונן דפטור מכל המצוות דאינו מברך כלל לא ברכת המוציא ולא ברכת המזון, ואפי"ה כתבו האחרונים ביו"ד סי' שמ"א שחייב עכ"פ בנטילת ידים משום דכיון דהוי גזירה משום סרך תרומה לכן חייב בנטילה כיון דכולהו לאווין דאורייתא ודרבנן האונן שפיר מוזהר עליהם דרק מן המצוות הוא דפטור אבל אינו רשאי כלל לעבור על איסורין, וכיון שכן קשה דלדעת המהרש"א שעיקר חיוב הברכה הוא להתיר את האיסור ליהנות מן העוה"ז בלא ברכה, א"כ גם אונן אמאי אוכל בלא ברכה ותפ"ל דפטור רק מן המצוות אבל לא לעבור על איסורין ומה טעם רשאי לאכול כמה שירצה בלא ברכה, אלא ודאי דעיקר חיוב ברכת הנהנין הוא משום דחייבו חכמים להודות ולהלל לד' קודם שהוא אוכל ושותה, וחיוב זה סברא הוא משום מדת דרך ארץ וכדמצינן שחייבו לברך בברכת המצוות, אלא ההבדל הוא רק בזה דאילו גבי מצוות לא אלמוהו כ"כ את החיוב עד כדי כך שיהא אסור לעשות מצוה בלא ברכה ושפיר מותר להניח טלית ותפילין באמצע התפלה ולברך אח"כ, משא"כ גבי ברכת הנהנין אלמוהו רבנן לחיוב הברכה ואמרו דכל זמן שלא בירך הוי כאילו מעל או גזל וכדאיתא בברכות ל"ה ע"א, ונמצא לפי"ז דטעמא דחשיב גזל הוא רק משום דמחוייב לברך אבל לא שהברכה באה להתיר את האכילה, ומשו"ה בעל קרי ואונן כיון דלא מחייבי בברכה שפיר מותר להם לאכול ולשתות בלא ברכה כיון שעיקר איסור הנאה בלא ברכה איננו כלל איסור עצמי אלא מסתעף רק ממה שחייבוהו חכמים בברכה ולכן כל שהוא פטור מן הברכה אינו עובר כלל בשום איסור ... והרי זה דומה להא דאסור לאכול ולשתות קודם התפלה או קודם קדוש והבדלה דאין הקידוש בא להתיר את האכילה אלא אדרבה הוא דכיון דרמיא עליה מצוות קידוש והבדלה לכן אסרו חכמים לאכול ולשתות קודם שיקדש או יבדיל וכמו כן הכא, ומצינו נמי כעי"ז לענין טבילת כלים ביו"ד סי' ק"כ סעיף י' דכתב הרמ"א בהג"ה "ישראל ועכו"ם שקנו כלי בשותפות אין צריך טבילה" והיינו משום דבלא"ה אינו יוצא מידי שם טומאה ע"י טבילה כיון דעדיין שם עכו"ם עליו, ועיין בהגהות בית מאיר שתמה ע"ז וז"ל "בעיני יפלא דמה בכך דאינו יוצא וכו' אכתי מי התיר להשתמש בו בלי טבילה אדרבה נימא לחומרא דמשום זה באמת אסור עכ"ל", ונלענ"ד דאין זה תימא משום דאפי' אי קיי"ל דטבילת כלים הוי דאורייתא מ"מ הא דאסור להשתמש עם הכלי בלא טבילה הוי ודאי דרבנן והיינו משום דאלמוהו רבנן לחיוב הטבילה ואסרו להשתמש קודם טבילה, וכיון שכך פשוט הוא דבכה"ג דלא מהני לי' טבילה כיון שאינו מחויב במצות טבילה שפיר רשאי להשתמש גם בלא טבילה, וכמו כן נלענ"ד דכיון דכללא הוא דספק ברכות לקולא לכן גם לענין ברכת הנהנין שפיר אמרינן הכי, כיון דנתבאר דמה שאסור לאכול בלא ברכה הוא רק משום חיוב הברכה וממילא אמרינן שפיר דבכה"ג דהוי ספיקא ואינו מחוייב לברך דשפיר מותר לאכול גם בלא ברכה וגם אסור להחמיר ולברך משום חשש עבירת לא תשא.

ולענין ברכת התורה הן אמנם פשוט הוא דאפי' אי נקטינן דהוי דאורייתא מ"מ הא דאסור ללמוד בלא ברכה הוא רק דרבנן, אבל מ"מ סו"ס אלמוהו כאן חכמים לחיוב הברכה ועשאוהו כברכת הנהנין עד כדי כך שאסור ללמוד בלא ברכה, עכ"פ נראה לפי"ז דאפי' אי נקטינן דלא כהמהרש"א מ"מ ברכת התורה וברכת הנהנין עשאוהו חכמים כאילו עיקר הברכה הוא על עצם המעשה שהוא עושה אח"כ כיון דחזינן שאסרו לעשותו בלא ברכה, משא"כ בשאר ברכת המצוות אמרינן שפיר דאין זה אלא שחייבו חכמים להודות לד' לפני קיום המצוה על זה שהקב"ה קדשנו במצוותיו אבל אין זה שייך דוקא לעצם קיום המצוה.

1. Shiur will begin at 12:05 [↑](#footnote-ref-1)
2. See below [↑](#footnote-ref-2)
3. There are several ספרי אגלי טל in the BM since the College Kollel in learning מסכת שבת [↑](#footnote-ref-3)
4. See below [↑](#footnote-ref-4)